MS «Lofoten»

:*Denne artikkelen omhandler et av dagens hurtigruteskip. For andre hurtigruteskip med samme navn, se [[«Lofoten» (skip)]].*

**MS «Lofoten»** (kallesignal LIXN) er et tidligere hurtigruteskip, og skoleskip ved Sørlandets maritime videregående skole. Skipet ble bygget ved Akers mekaniske verksted i Oslo og overlevert Vesteraalens Dampskibsselskab i 1964. Det gikk i ordinær hurtigrutetrafikk i flere tiår og ble det siste gjenværende skipet fra etterkrigsflåten. «Lofoten» ble erklært verneverdig av Riksantikvaren i 2001 og har i hovedtrekk bevart sitt opprinnelige utseende. 

## Historie

MS «Lofoten» var det tolvte hurtigruteskipet som ble bygget etter andre verdenskrig, og det andre som ble bygget i Norge. Etter at Samferdselsdepartementet fornyet hurtigruteavtalen i 1962, fikk Vesteraalens Dampskibsselskab kontrakt med Akers mekaniske verksted om å bygge en avløser for dampskipet DS «Lofoten» fra 1932. MS «Lofoten» ble sjøsatt i 1963 og satt inn i ruten i 1964.

Skipet gikk fast i hurtigruten, med enkelte avbrudd for cruise og erstatningsseilinger, og var innom både ekspressruten til Svalbard og utenlandsturer. Hun opplevde flere grunnstøtinger og kollisjoner, men ble alltid satt tilbake i drift.

Etter fusjonen mellom Vesteraalens Dampskibsselskab og Ofotens Dampskibsselskab i 1988 kom skipet inn i Ofotens og Vesteraalens Dampskibsselskab, men ble samme år solgt til Finnmark Fylkesrederi. I 1996 kjøpte OVDS henne tilbake, og i 2001 ble hun erklært verneverdig av Riksantikvaren. Da Ofotens og Vesteraalens Dampskibsselskab og Troms Fylkes Dampskibsselskap fusjonerte i 2006 til Hurtigruten ASA, fulgte MS «Lofoten» med og ble igjen satt inn i fast rotasjon.

### Tiden etter Hurtigruten
Da den nye kystruteavtalen trådte i kraft i 2021, ble MS «Lofoten» tatt ut av hurtigrutetrafikk og solgt til Sørlandets maritime videregående skole i Kristiansand for bruk som skoleskip. Skipet erstattet *MS Sjøkurs* og brukes til tokt langs norskekysten, i undervisning og under arrangementer som Arendalsuka.

## Skipet

MS «Lofoten» er bygget i stål med aluminiumsoverbygg på brodekket. Skipet har en bruttotonnasje på 2 621 tonn og lasteevne på 700 dødvekttonn. Det er utstyrt med kjølerom, lasterom med kran og en original hovedmotor fra 1963, en 7-sylindret Burmeister & Wain dieselmotor på 2 447 kW som gir en toppfart på 17,5 knop. Propellen er levert av Liaaen Skipsverft & Mek. Verksted.   

Ombord finnes fire dekk; opprinnelig hadde skipet 233 køyeplasser fordelt på to klasser, mens det i senere år er ombygd til 171 plasser uten klasseinndeling.   

## Verdensrekord
Klokken 14:59 lørdag 18. juli 2015 hadde skipet vært  timer til sjøs, og den originale hovedmotoren hadde da vært i drift i 34,2 år (driftstid) og drevet skipet over 4 millioner nautiske mil. Ingen annet skip har en hovedmotor med så mange gangtimer. Skipet har krysset polarsirkelen  ganger,  ganger nord- og  ganger sørgående.

## Bildegalleri

Fil:Hurtigrute MS LOFOTEN.jpg|MS «Lofoten» i Kristiansund
Fil:MS Lofoten Marvika.jpg|MS «Lofoten» til kai i Marvika
Fil:2016-11-18 Hurtigruten MS LOFOTEN - IMO 5424562.jpg|MS «Lofoten»
Fil:M-S Lofoten arriving Berlevåg (June 2015).jpg|MS «Lofoten» på vei til Berlevåg i 2015
Fil:MS Lofoten i 1964.jpg|MS «Lofoten» i 1964
Fil:Lofoten1278.jpg|MS «Lofoten» ved kai i Honningsvåg i 2015
Fil:Lofoten seiler fra Molde.jpg|MS «Lofoten» går fra Molde
Fil:MS Lofoten Rørvik.jpg|M/S Lofoten en regnfull natt i Rørvik, vinteren 2005/2006.
Fil:MS Lofoten in Trollfjord September 2016 b.jpg|MS Lofoten i Trollfjorden September 2016
Fil:MS Nordstjernen and MS Lofoten in Trondheim.jpg|MS Nordstjernen og MS Lofoten i Trondheim
Fil:MS Lofoten in Svolvaer.jpg|MS Lofoten i Svolvær
Fil:Lofoten fortøyer i Molde.jpg|MS Lofoten fortøyer i Molde
Fil:MS-Lofoten Hammerfest-Havoysund 0463.JPG|Lofoten ved Havøysund


## Se også
*Liste over hurtigruteskip

## Referanser


## Litteratur
* Dag Bakka jr. – *Hurtigruten, sjøveien mot nord* (side 168). Seagull Publishing 2003 – ISBN 82-91258-17-1
* Mike Bent – *Coastal Express: The Ferry to the Top of the World* (engelsk). Conway Maritime Press Limited, 1987. ISBN 0-85177-446-6

## Eksterne lenker
* 
* 
* Hurtigruten ASA – MS Lofoten Besøkt 11. november 2008
* Hurtigrutemuseet – MS Lofoten Besøkt 16. oktober 2009